Във връзка с постъпило уведомление с вх. № ОВОС-2922/30.09.2022г. за инвестиционно предложение (ИП): „Обособяване на площадка за дейности по предварително третиране и рециклиране на неопасни отпадъци-шлака от пещи“ в поземлен имот 56784.527.22, гр. Пловдив, бул. Цариградско шосе №53, област Пловдив, район Източен, п.к. 4000, община Пловдив, вид територия Урбанизирана, НТП За друг вид производствен, складов обект, с възложител: „ЛЕНАССО” ЕООД на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 С настоящото инвестиционно предложение се предвижда дейност по предварително третиране, включващa операции по механичнa обработка: сортиране, натрошаване, смилане и сепариране на шлаката. Рециклирането на неопасни отпадъци (Шлака от пещи с код 10 10 03 и Отпадъчен алуминиев оксид с код 10 03 05) ще се извършва в два броя тиглови, стационарни пещи за топене с капацитет на всяка от тях 600 кг./отлят метал (вторичен алуминий на блок) на един работен цикъл. Основните суровини (шлаки) ще се доставят на основание сключени договори с външни фирми - доставчици. Така заявеното ИП, попада в обхвата на т. 4, буква „Г“ от Приложение № 2 от ЗООС и на основание чл. 93, ал.1, т.1 и т.2 от същия закон подлежи на процедура по **преценяване на необходимостта от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

 **III.** **По отношение на изискванията на глава седма на (ЗООС)**

Дейността, която се предвижда да се извършва на площадката **попада** в обхвата на т. 2.5.а на Приложение № 4 на ЗООС.

Съгласно чл. 117 от ЗООС изграждането и експлоатацията на нови и експлоатацията на действащи инсталации и съоръжения за категориите промишлени дейности по Приложение № 4 на ЗООС се разрешават след издаването на комплексно разрешително. Във връзка с това дружеството следва да подаде в Изпълнителна агенция по околна среда заявление за издаване на комплексно разрешително със съдържание и във форма, съгласно Приложение № 1 от Наредбата за условията и реда за издаване на комплексни разрешителни (приета с ПМС № 238 от 02.10.2009 г., обн. ДВ. бр. 80 от 09.10.2009 г., посл. изм. и доп. ДВ. бр. 67 от 23.08.2019 г.).

Копие на писмото е изпратено до Община Пловдив и Район Източен.

Отговорено от РИОСВ-Пловдив на 18.10.2022г.